

**Δευτέρα, 4 Οκτωβρίου 2021**

**Κοινό Δελτίο Τύπου**

**των Υπουργείων Οικονομικών και Περιβάλλοντος και Ενέργειας**

**Κοινή επιστολή των Υπουργών Οικονομικών κ. Χρήστου Σταϊκούρα**

**και Περιβάλλοντος και Ενέργειας κ. Κώστα Σκρέκα**

**προς τον Πρόεδρο του Eurogroup κ. Paschal Donohoe**

**για την άμεση αντιμετώπιση των αυξήσεων τιμών στην αγορά ενέργειας**

Οι Υπουργοί Οικονομικών κ. Χρήστος Σταϊκούρας και Περιβάλλοντος και Ενέργειας κ. Κώστας Σκρέκας έστειλαν κοινή επιστολή προς τον Πρόεδρο του Eurogroup κ. Paschal Donohoe, πριν από τη σημερινή συνεδρίαση των Υπουργών Οικονομικών της Ευρωζώνης στο Λουξεμβούργο, σχετικά με την πρόταση της Ελληνικής Κυβέρνησης για τη σύσταση μηχανισμού στήριξης των Ευρωπαίων καταναλωτών από τις επιπτώσεις της διεθνούς ενεργειακής κρίσης.

Επί της επιστολής αυτής, τοποθετήθηκε σήμερα στη συνεδρίαση του Eurogroup ο κ. Σταϊκούρας, ενώ μεθαύριο, Τετάρτη θα τοποθετηθεί ο κ. Σκρέκας στη Σύνοδο των Υπουργών Περιβάλλοντος της Ευρωπαϊκής Ένωσης.

Επισυνάπτεται η επιστολή των δύο Υπουργών.

**ΑΠΟ ΤΟ ΓΡΑΦΕΙΟ ΤΥΠΟΥ**